Rikunarita-ORG/Wikinium huggingface dataset:
# Ayua:Continius

Grupo de Telegram
## Inhormación prencipal

* **FAQ** (en Wikimedia Incubator) - Guía general al tentu Wikimedia Incubator.
* **Prencipial** - Guía pa prencipial a edital ena Güiquipedia.
* **Zona e prebas** - Si nunca ás editau uns güiqui, prencipia aquí.

## Más inhormación

* **Empuntal** - Guia al tentu empuntal archivus.
* **Lista e prantillas** - Lista conas prantillas generalis.

## Contatu

* **El Seranu** - Comunidá güiquipédica.
* **Zahorilis i almenistraoris**.
# Güiquipedia:Bienveníu

## Bienvenía a la Güiquipedia

**Te damus la bienvenía a la Güiquipedia!** La versión en estremeñu prencipió el 24 Eneru 2007 i ya tenemus quasi que 400 endilguis, i si mos ayúas, la ciclopedia libri ludiará mas ligeru.

### Cómu se hazin los endilguis?

Esta ciclopedia de propósitu general está siendu entangá por genti comu tu i comu yo. En esti mesmu momentu, de juru alguien estará a edital o a escrevil angún artículu. No es mestel sel un usuariu registrau pa prencipial a contribuil, pero si lo eris, te sedrá mas faci agavillal-ti ena comunidá.

Pueis raceal pola Güiquipedia i trabajal en tolas páginas que quieras; namás tienis de seguil el atiju "edital" que está ena parti cimera de tolos endilguis (mesmu esti). Pueis esprimental ena **zona prevas**. Si estás con nusotrus, seguru que te empicas a la página cambius rezientis. Pueis (i devis) sel arrisgau editandu, porque muchus artículus s'án costruíu por mó de contribucionis de varias pressonas.

### Los cincu lexis fundamentalis la Güiquipedia

Ain cincu puntus fundamentalis enos que te devis de reparal enus tus artículus i edicionis:

\* Estu es una ciclopedia i tolas lavoris devin de dil en essa dereción.\* Devemus de sel neutralis quandu escrevamus qué.\* El ojetivu es enxaretal una ciclopédia de conteníu libri, assinque no se consienti en casu dengunu material con derechus d'autol (copyrights) sin el premissu correspondienti d'él.\* Wikipedia sigui unas normas d´etiqueta que devin de respetal-si.\* Tienis de sel valienti editandu páginas, enque siempri con conocimientu.

### Portamientu

Amás d´essu, s´aspera que los contribuyentis se portin de horma civilizá i que los descutinius que puean produzil-si enas páginas descutiña de ca endilgui tengan el propósitu de amejoral el artículu, no tratal d'emponel ciertas almiracionis.

Precura de tenel buena ortografía, ya que es algu emportanti en el momentu d'una consulta; las pressonas comu tu i comu yo nessecitamus de testus de buena calidá.

**Portamientu ena Güiquipedia\* Güiquipetiqueta\* Neutralidá\* Evital marrus de continu

### El huturu

Es capás que piensis que la Güiquipedia acabará siendu un produtu de baxa calidá, ya que es un proyetu abiertu a tol mundu. Pero quiciá es, prejisamenti el hechu de que esté abiertu a tol mundu lo que hazi que una tupa artículus seyan buenus, i los convierta en material en costanti pogressu. Tendemus a agural pal mas altu común denominaol (denominaoris "mas baxus" tiendin respetuosamenti a no tocal los artículus sobre los que no tienin conocencia). Ai aquí a trabajal licenciaus, estudiantis, professoris i otras pressonas con mucha conocencia i tolos colavoraoris son bienveníus.
# Güiquipedia:Portal dela comunidá

|  |
| --- |
| Martis
9
juñu
**2026**
Te damus la bienvenía al Portal dela Comunidá.
La Güiquipedia te nessecita! Si quieis calavoral con nusotrus, sé bienllegau. Pueis esmençal echándu-li una guipaina ala Ayua i palral ena Zona prebas. *Angañu mos enhallamus nel puestu 225* |

|  |  |
| --- | --- |
|
Muestraol d'enholmación

* **Bienviniu:** Artícalu bienvenía.
* **Güiquipeya:** A tentu dela Güiquipedia.
* **Ayua:** Índi delos artícalus d'ayúa.
* **Çahorilis i Alministraoris:** Lista de Zahorilis i Almenistraoris.
* **Embassy:** Quejas, comentarius i mas paí n'otras idiomas.
 |
El Seranu

* **El Seranu:** Esta es una carava general: aquí pueis caraveal con otrus colaboraoris al tentu dela Güiquipedia.
* **Duas:** Prantea aquí las tus duas.
* **Votacionis:** Portal de votacionis.
* **Quexas:** Quexas al tentu dela Güiquipedia.
 |

|  |  |
| --- | --- |
|
Notícias

* **La Trohi las notícias:** Pa landeal notícias ya espubricás.
 |
La Troji

* **El Museu:** Páginas, artículus, carabas... vai patrás nel tiempu, güervi a la nacéncia la Güiquipeya.
* **La Troji:** Aquí alcuentrarás los artículus que nessecitan sel mejoraus, prantillas... es "la troji" la Güiquipeya.
 |
# Feminismu

Logu
Feminismu
**Feminismu** es un neologismu que defini al movimientu social dela briega pola igualdá que s'estava a articulal dendi enantis dela creación, a finalis del sigru XIX, dela parabra. Concretamenti, los referentis teóricus del feminismu se remontan a la Ilustración. El términu se crió en Francia i hue traducíu al ingrés -*feminism*- con un sentíu despectivu polos oponentis que pretendierun desacredital las propuestas francesas i desactival el movimientu anglosajón. El feminismu, en parabras de Mary Nash, aportó un términu escapás de englobal, dendi prencipius del sigru XX, destintas espresiones de resistencia i de briega polos derechus delas mugeris.

## Huentis
# Partido Socialista Obrero Español

Logotipu.
El **Partido Socialista Obrero Español** o **PSOE** (en estremeñu *Partiu Socialista Obreru Español*) es un partiu políticu español, d'ideologia socialdemócrata.

Hue hundau en 1879 por Pablo Iglesias, nun prencipiu comu partiu marxista de la crassi obrera, socialista revolucionariu, enque volucionará a tendencias reholmistas. Finalmenti, con Felipe González, nel 28º Congresu del partiu, en 1979, se termina acetandu la economia de mercau, renunciandu al marxismu. Nel intri que se consiguia la universalizacion de servicius socialis básicus, como la saniá, la educacion i las pensionis, adotaba una política económica que hue calificá por angunus utoris como socioliberal, eniciandu el processu de privatizacion de setoris públicus económicus del Estau.

Es unu los dos partius políticus mayoritarius d'España, juntu con el Partido Popular. Dende las elecionis generalis celebrás el 20 noviembri de 2011 es el partiu ena opossición. El PSOE á gobernau España duranti la mayol parti del régimin constitucional eniciau en 1978 (basau nuna monarquia parlamentaria), conas presiencias de Felipe González Márquez i José Luis Rodríguez Zapatero.

Holma parti del Partiu Socialista Uropeu i de la Internacional Socialista. La su organizacion juvenil sonin las Juventudis Socialistas d'España. Posei el récord en númeru de votus i tamien en porcentaji otenius en unas elecionis generalis en España: 11.288.698 votus (43,87 %) enas elecionis generales de 2008, i un 48,11 % (10.127.392 votus) enas Elecionis generalis d'España de 1982.

El PSOE está deviiu en federacionis, una por ca comuniá autónoma. La federacion estremeña del PSOE á gobernau la comuniá dendi la criación desta en 1983 i ata 2011. Tamien gobielna en albondu monícipius desta. El su presienti, Guillermo Fernández Vara, hue tamién presienti la Junta d'Estremaúra entri 2008 i 2011.
# Villa romana de Torre-Águila

*Pranu general delas primeras escavacionis dela villa*
La **villa romana de Torre-Águila** es unu delos prencipalis yazimientus arquiológicus d'epoca romana n'Estremaúra. Se halla nel términu monicipal del Montiju, junta'l ríu Guadiana i estuvu pobrá dendi el sigru I ata el sigru VII. Enque el sitiu se conocía dendi hazi tiempu á con el nombri de *Los Pareones* i *El Tesoro*, hue en 1984 quandu encetarun las primeras escavacionis.

## Sitiu

La villa se destiendi por un terrenu anchu a dambus dos laus dela carretera local del El Montiju a Barbañu. Se halla a 189 msnm, renti un braçu de Guadiana i a unus 300 m del cursu atual del ríu Guadiana.

La entrá la tien dendi la propia carretera que ajunta la carretera de Don Carlu con Barbañu.

## Estoria

La villa la encontrarun por un casual nivelandu enas tierras puestas en regueríu de Torre-Águila, una delas fincas ena hesa de Barbañu, cerca del puebru nuevu.

### Sigrus I ata el III

La villa duró bastantis sigrus, ya que los restus más antiguus hallaus son del sigru I i el farrungamientu i abandonu quasi compretu es del sigru VII. La huerça delos restus que hallarun pretenencia ala segunda (sigrus II-III) i tercel etapa dela casa.

Cona hallaúra dun lagal imponenti i mu buen estau de conservación púu abrigual-si que la atividá prencipal dela villa era la dela azeiti.

La parti de vivienda se destribúi en dos peristilus, destacandu-si el desenterramientu duna sala de veranu en perfetu estau de conservación cona bóveda entera i las dos entrás con pergañus i un vanu con partilús.

Son de grandi importancia las dos partis de termas, la más antigua ena parti norti i la más rezienti, del sigru IV, por baxu, junta la nueva vivienda, dambas a dos perfetamenti reconociblis en quasi que toas sus partis, con arquerías i pañus de paré bien conservaus.

### Sigru IV

Los restus de más moderniá, asseñalan que del sigru IV palantri l'atividá prencipal hue el vinu. D'esta época es la vivienda alevantá por cima dela antigua conas características propias delas villas romanas del imperiu baxu. Se destaca d'esti tiempu la sala octogonal.

### Sigrus V-VI

En tiempus dela fuga del cristianismu s'apreparó una navi comu templu junta el que avía un cimenteriu, que los restus están agora a estudial-si. Daquí palantri, la villa hue descaeciendu ata quasi abandonal-si del tó.

### Sigrus VII ata ogañu

Con tó i con essu, angunus delos edificius siguierun a gastal-si duranti tiempus morus i ena Edá Media. En angunas delas navis avería una ermita ondi se halló en el sigru XII la virgi de Barbañu eno que eran Los Pareones i la trasladarun a una ermita nueva que alevantarun ena parti más elevá junta la Cañá dela Virge, en un recó que has Guadiana.

La parcela cayó en manus privás dispués delas despropiacionis i parcelacionis del Plan Badajoz, ondi alevantarun un cortijinu que estuvu en pie ata las últimas escavacionis i adecentamientu del yazimientu.

## Atillus

Asociación de Amigos de la Villa Romana de Torreáguila.
| Reportagi fotográficu en Las Vegas Baxas.

## Referencias
# Partido Popular

Sé del partíu en Mairil.
El **Partido Popular** o **PP** (*Partiu Populal* en estremeñu) es un partíu políticu español, definiu comu *centru reholmista*, edenteficau populalmenti cona derecha conservadora. Hue hundau en 1989, i sigún las sus propias estimaciones, cuenta con mas de 800.000 afiliaus, huendu el partiu políticu con mas afiliaus d'España.
Esti partiu tien el su origin en Alianza Popular quandu s'unió con el Partido Demócrata Popular i el Partido Liberal en 1989.
Es unu los dos partius mayoritarius d'España, junta el Partido Socialista Obrero Español. Ogañu es el partíu más importanti dela oposición del Estau Español, amás de gobelnal varias comunidais autónomas, assín comu en Ceuta i Melilla. Es el segundu que mas vezis á gobelnau el país dende el restablecimientu de la democracia, al atrás del PSOE.

Tien delegacionis regionalis en ca comuniá autónoma i en várius paisis, entegrás ena comuniá española d'estus.
Holma parti del Partiu Populal Uropeu (PPE), de la Internacional Demócrata de Centru (IDC), i de la Union Internacional Demócrata (IDU). La su organizacion juvenil sonin las Nuevas Generaciones del Partido Popular (NNGG).
Nel su Congressu Nacional de 2008, Mariano Rajoy hue reelegiu Presienti Nacional i María Dolores de Cospedal, Secretaria General.
# María Guardiola

| María Guardiola |
| --- |
|  |
| Información pressonal |
| Nacencia |
5 de diziembri de 1978 (47 años) Cáceres (España) |
| Nacionalidá |
Española |
| Educación |
| Educau en |
Nuversidá d'Estremaúra |
| Información prehessional/profissional |
| Oficiu |
Políticu, funcionario y político municipal |
| Cargus acupaus | * Diputado en la Asamblea de Extremadura por Cáceres (desde 2023)
* Presidente de la Junta de Extremadura (desde 2023)
 |
| Partiu políticu |
Partido Popular |
|

**María Guardiola Martín** (Caçris, 5 diziembri de 1978) es una política estremeña del Partido Popular. Es presidenta dela Junta d'Estremaúra dendi juliu de 2023, huendu la primel mugel que acupa essi cargu.

## Biografía

Es graduada n'ADE pola Nuversidá d'Estremaúra. Á trebajau comu funcionaria pala Junta d'Estremaúra.

En 2022 hue la única candidata que reunió los avalis necessarius pa presental-si alas primarias del PP estremeñu pa sucedel al lídel del partíu dendi 2008 José Antonio Monago. La su única esperencia previa en política hue comu concejal del conceju de Caçris ondi el PP está ena oposición. Hue selecioná comu candidata por Pablo Casado i más tardi sostribá pol su sucessol, Alberto Núñez Feijóo. Fernando Pizarro, alcaldi de Prasencia duranti tres legislaturas pranteó una candidatura alternativa que retiró una semana endespués pa central-si ena su reeleción comu alcaldi. Hue la primel mugel que lideró unu los dos grandis partíus d'Estremaúra amás dela primel presidenta.

## Referencias
# Vox (partíu políticu)

**Vox** es un partíu políticu español d'estrema derecha.
El su presidenti es Santiago Abascal, i el su segretariu general es Javier Ortega Smith.

## Estoria

Hue hundau en 2013. El su primel déssitu importanti hue enas elecionis generalis n'abril de 2019, quandu consiguió el 10,26 % delos votus i 24 deputaus nel Congressu. Enas elecionis de noviembri d'essi añu logró el 15,09 % delos votus i 52 deputaus nel Congressu.
# Nicolás Maduro

Nicolás Jackson Maduro (1967) Caracas, eh u politicu, astor de dibujus animaus, militao e personalidaz televizià.

N le 2013 suzediu al Hugo (por que no te callas) Chavez comun "presienti" de Veneçuela

Hue arrestau pur l'presienti americanu Donal Trun n eneru l 2026.

Nicolasito hiendu detenìu
# Podemos

**Podemos** es un partíu políticu español de gachas, hundau en jeneru de 2014 i registrau en marçu d'essi añu. Enas elecionis al Palramentu Uropeu, celebrás unus mesis endispués, logró cincu escañus (de 54) con el 7,98% delos votus. Es unu delos partíus del goviernu d'España 2019-2023 (endretu dela coalición Unidas Podemos con otrus partíus comu Isquierda Unía) i tien representación tantu nel Congressu delos Deputaus comu ena huerça las assambreas delas comunidais autónomas i en bastantis concejus. La su segretaria general es Ione Belarra, dendi juñu de 2021, cuandu sucedió a Pablo Iglesias Turrión.

N'Estremaúra el partíu (*Podemos Extremadura*) es dirigíu pol Irene de Miguel i participa ena coalición Unidas por Extremadura, que contará con sieti deputaus endespués delas elecionis de 2025.

## Referencias
# Ciclismu

Ciclistas ena carretera.
El **ciclismu** es un deporti nel que se gasta una becicleta p'acorrel circuitus nel campu, carretera o en pista cubierta, que abarca albondu modalidais.
# Rafael Nadal

| Rafael Nadal |
| --- |
|  Rafael Nadal en 2024 |
| Información pressonal |
| Nombri de nacencia |
Rafael Nadal i Parera |
| Moti |
Rafa, Stier aus Manacor y taureau de Manacor |
| Nacencia |
3 de juñu de 1986 (40 años) Manacor (España) |
| Nacionalidá |
Española |
| Lengua materna |
Catalán |
| Caraitirísticas físicas |
| Altol |
1,85 m |
| Pesu |
85 kg |
| Familia |
| Pairis |
Sebastián Nadal Ana María Parera |
| Cónyugi |
María Francisca Perelló (desde 2019) |
| Información prehessional/profissional |
| Oficiu |
Tenista (2001-2024) y modelo |
| Añus ativu |
2001-2024 |
| Sitiu web |
rafaelnadal.com |
| Correúra deportiva |
| Deporti |
Tenis |
| Representanti de |
España |
| Perfil de jugaol |
| Juegus |
tenis individual y tenis dobles |
| Equipus |
Equipo de Copa Davis de España |
| Hirma |  |
|

**Rafael Nadal Parera** (Manacor, Mallorca, 3 de juniu de 1986), tamién conocíu comu **Rafa Nadal**, es un tenista profissional español qu'acupa la tercel posición del ranking ATP.

Está considerau comu'l mejol tenista de tola estoria en pistas de tierra batía​ i unu los mejoris de tolos tiempus. Hata la fecha, es el tenista masculinu con mayol númiru de títulus de Grand Slam n'endividualis, con 22, pol delanti del suiçu Roger Federer con 20 i del serbiu Novak Djokovic, con 21. Á conseguíu l'Abiertu d'Australia en dos ocasionis, el Torneu de Roland Garros en catorzi edicionis (huendu el tenista que más vecis lo á conseguíu en tola estoria), el Campeonatu de Wimbledon en dos ocasionis i l'Abiertu d'Estaus Uníus en quatru ocasionis. S'encuentra en segunda posición, tras el serbiu Novak Djokovic (38), comu jugaol con más títulus de Masters 1000 en modalidá endividual, con 36; i pol delanti d'otrus célebris tenistas comu'l suiçu Roger Federer (28), el checu Ivan Lendl (22) i los nortiamericanus John McEnroe (19), Jimmy Connors (17) i Andre Agassi (17).

## Referencias
# Irene de Miguel

| Irene de Miguel |
| --- |
|  Irene de Miguel en 2015 |
| Información pressonal |
| Nacencia |
1981 Madrid (España) |
| Nacionalidá |
Española |
| Educación |
| Educau en |
Universidad Politécnica de Madrid |
| Información prehessional/profissional |
| Oficiu |
Políticu e ingeniero agrónomo |
| Cargus acupaus |
Diputado en la Asamblea de Extremadura por Cáceres (desde 2015) |
| Partiu políticu |
Podemos (desde 2014) |
|

Irene de Miguel
**Irene de Miguel Pérez** (Mairil, 9 mayu de 1981) es una inginiera agrónoma i política de Podemos, deputá ena Assambrea d'Estremaúra pol Unidas por Extremadura, partíu del cual es portavós.

## Biografía

Tuvu nacencia el 9 mayu de 1981 en Mairil, se graduó n'inginiera agrónoma pola Nuversidá Politénica de Mairil (UPM). S'aposentó ena comarca de Las Villuercas, montó un viveru ortofrutícola ena zona. De Miguel, que hue númiru 2 pol Caçris ena candidatura de Podemos de cara alas elecionis ala Assambrea d'Estremaúra de 2015, resultó elegía deputá, estandu a exercel comu palramentaria duranti la ix legislatura dela cámara endretu del Grupu Palramentariu de Podemos Extremadura.

Hue elegía en primarias en noviembri de 2018 comu l'aspiranti de Podemos ala presidencia dela Junta d'Estremaúra, hue encluía comu númiru 1 dela lista pol Badajós dela coalición Unidas por Extremadura palas elecionis ala Assambrea d'Estremaúra de 2019.

## Referencias
# Canchu Roanu

Yazimientu de Canchu Roanu.
**Canchu Roanu** (o **Ruanu**), o *Cancho Roano*, es un yazimientu arquiológicu d'Estremaúra, assitiau nel monicipiu de Çalamea dela Serena (comarca La Serena, provincia de Badajós).

Es el conjuntu tartésicu-turdetanu mejol conservau dela península ibérica, datandu la costrución original del sigru VI e. C. mínimu, enque'l edificiu hue ampriau i modificau en sigrus posterioris. Suponi un yazimientu únicu, tantu pola su horma, el su tamañu i el su estau de conservación, comu polos ojetus encontraus, que permitin datal la su creación en tornu al 550 e. C., mentris que la su destrución no sedría posteriol al 370 e. C., causá por un inciendu, que púu sel acidental o entencionau.

## Huentis

## Atijus

* Centru d'Entrepetación Canchu Ruanu

* En Commons ai conteníu multimedia sobre **Canchu Roanu**.

|  |
| --- |
| **Estoria d'Estremaúra** |
| Preestória:
 | Canchu Roanu | Cueva de Maltraviessu | Cueva de Santa Ana | Dolmen de Magacela | Dolmen de Toriñuelu | Dolmen del prau de Lácara | El Turuñuelu | Ídolu de Garrovillas | Ídolu d'Estremaúra
 |
| Eá Antígua:
 | Bronzi d'Alcántara | Lusitania | Augusta Emerita
 |
| Edá Meia:
 | Alcaçaba de Méria | Alcaçaba de Badajós | Batalla de Sagrajas | Cora de al-Belat | Taifa de Badajós | Dinastía aftasí
 |
| Eá Moelna‎:
 | Provincia de Trugillu | Provincia d'Estremaura | Sitiu de Badajós | Real Audiencia de Extremadura
 |
| Eá Contemporana‎:
 | Siegru XIX: Provincia d'Estremaura | Guerra dela Endependencia Española n'Estremaúra (Prefetura de Taju i Alagón) | Prefectura de Guadiana y Guadajira) | Provincia de Caçris | Provincia de Badajós Siegru XX: Rebelión campuza estremeña | Guerra Cevil Española n'Estremaúra
 |
| **Cronolohia dela Estoria d'Estremaúra · Presidentis la Junta d'Estremaúra** |
# Regina Turdulorum

Teatru romanu de Regina Turdulorum
**Regina Turdulorum** hue una ciá romana assitiá enu que ogañu es el sul d'Estremaúra, nel términu monicipal delas Casas de Reina. Las sus ruinas huerun declarás Bien de Interés Coltural en 2012. N'ellas destaca sobri tó el teatru.

## Huentis

## Atijus

* En Commons ai conteníu multimedia sobre **Regina Turdulorum**.
# Carolina Coronado

| Carolina Coronado |
| --- |
|  |
| Información pressonal |
| Nombri de nacencia |
Victoria Carolina Coronado y Romero de Tejada |
| Nacencia |
12 de diziembri de 1820 Almendralejo (España) |
| Muerti |
15 de heneru de 1911 (90 años) Lisboa (Portugal) |
| Sepoltura |
Cementerio de San Juan |
| Nacionalidá |
Española |
| Familia |
| Cónyugi |
Horatio J. Perry (desde 1852) |
| Información prehessional/profissional |
| Oficiu |
Salonnière, escrevienti, poeta, editor y novelista |
| Movimientu |
Romanticismo |
|

Monumentu a Carolina Coronado n'Almendraleju
**Carolina Coronado Romero de Tejada** (Almendraleju, 12 de diziembri de 1820 - Lisboa, 15 d'eneru de 1911) hue una escreviora i poeta estremeña en lengua castellana. Junta José de Espronceda, es una delos mássimus esponentis estremeñus del Romanticismu. Tuvu nacencia ena localidá pacensi d'Almendraleju, dentru duna familia arropá d'ideología pogressista, i alos quatru añus se mudó cona su familia a Badajós.

## Obras

* *Alfonso IV de León*.
* *El divino Figueroa*
* *La exclaustrada*
* *Un alcalde de monterilla*
* *Luz*
* *El bonete de San Ramón*
* *Poesías* (1843)
* *El cuadro de la Esperanza* (1846)
* *Paquita. La luz del Tajo. Adoración* (1850)
* *Jarilla* (1851).
* *Páginas de un diario. Adoración* (1851)
* *El siglo de las Reynas* (1852)
* *La Sigea* (1854)
* *¡No hay nada más triste que el último adiós!* [Música notada] balada de la señorita Dª. Carolina Coronado / puesta en música por Óscar Camps y Soler (1859).
* *España y Napoleón* (1861)
* *La rueda de la Desgracia. Manuscrito de un Conde* (1873)
* *A un poeta del porvenir* (1874)
* *Vanidad de vanidades* (1875)
* *Anales del Tajo. Lisboa. Descripción en prosa* (1875).
* *Petrarca*
* *Los genios gemelos: Safo y Santa Teresa*

## Referencias

## Atijus p'ahuera

* Poemas de Carolina Coronado
* Carolina Coronado. Un universo romántico, pol *Museo de la Biblioteca Nacional de España* (2011).